News Update: ‘เนต้า V’ พร้อมส่งมอบแล้ว ล็อตแรก 28 คัน ในวันที่ 28 ก.ย. นี้ ไม่รอ MOU บริษัทซัพพอร์ตส่วนต่าง ขาย 5.49 แสนบาท จาก 7.6 แสนบาท - FINNOMENA
เนต้าเตรียมส่งมอบ ‘เนต้า V’ ล็อตแรก 28 ก.ย. นี้ ทั้งหมด 28 คัน แม้ไม่รอเซ็น MOU แต่สามารถขายราคาที่หักเงินอุดหนุนจากทางกรมสรรพสามิตเรียบร้อย คือ 5.49 แสนบาท จากราคาปกติ 7.6 แสนบาท
26 ก.ย. 2565

เนต้าเตรียมส่งมอบ ‘เนต้า V’ ล็อตแรก 28 ก.ย. นี้ ทั้งหมด 28 คัน แม้ไม่รอเซ็น MOU แต่สามารถขายราคาที่หักเงินอุดหนุนจากทางกรมสรรพสามิตเรียบร้อย คือ 5.49 แสนบาท จากราคาปกติ 7.6 แสนบาท
ประชาชาติธุรกิจรายงานว่า บริษัท เนต้า ออโต้ (ไทยแลนด์) จำกัด เผยว่า ขณะนี้รถยนต์ไฟฟ้ารุ่น เนต้า V จำนวนเกือบ 100 คันได้ทยอยผ่านด่านศุลากรที่แหลมฉบังเป็นที่เรียบร้อย และทางบริษัทได้แจ้งทาง ‘บีอาร์จี’ ดีลเลอร์ใหญ่ให้ส่งจดหมายแจ้งลูกค้าลอตแรกที่ซื้อในงานมอเตอร์โชว์เมื่อเดือน มี.ค.ที่ผ่านมา
โดยจะทำการส่งมอบรถยนต์จำนวน 28 คัน ในวันที่ 28 ก.ย. นี้ ‘บีอารจี ศรีนครินทร์’ หลังจากนั้นจะทยอยส่งมอบไปเรื่อยๆ โดยคาดว่าลูกค้าจำนวน 100 ราย ที่ซื้อในงานมอเตอร์โชว์น่าจะได้รถไม่เกินไตรมาสสุดท้ายปีนี้
บริษัทระบุว่า ตอนนี้เนต้า V มียอดจองทั่วประเทศแล้วเกือบ 3,000 คัน สาเหตุที่ล่าช้านอกจากปัญหาเรื่องซัพพลายโดยเฉพาะชิปแล้ว ยังมีปัญหาเอกสารที่จะใช้ผ่านพิธีการศุลกากรอีกส่วน ซึ่งตอนนี้แก้ปัญหาได้หมดแล้ว
ส่วนประเด็นการทำบันทึกข้อตกลงเข้าร่วมมาตรการส่งเสริมการใช้รถยนต์ไฟฟ้ากับทางกรมสรรพสามิต แม้ว่าเนต้าจะยังไม่ได้เซ็น MOU แต่กระบวนการต่างๆ โดยเฉพาะการกำหนดราคาผ่านครบถ้วน ดังนั้นราคาขายเนต้า V คือราคาที่หักเงินอุดหนุนจากทางกรมสรรพสามิตเรียบร้อย คือ 5.49 แสนบาท จากราคาปกติ 7.6 แสนบาท
โดยทางบริษัทระบุว่า ดีลเลอร์สามารถขายในราคานี้ได้เลย ทางเนต้าประเทศไทยซัพพอร์ตส่วนต่างนี้ไว้ทั้งหมดก่อน
อ้างอิง:
https://www.prachachat.net/motoring/news-1057755 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
NETA
NETA V
News Update
รถยนต์ไฟฟ้า
รถยนต์ไฟฟ้าจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA